

**SISEHINDAMISE ARUANNE**

**I OSA**

**ÜLDANDMED**

|  |  |
| --- | --- |
| Õppeasutuse nimetus | Alu Kool |
| Aadress | Keskuse tee 4, Alu alevik 79601, Rapla vald, alulakool.edu.ee, kool@alulakool.edu.ee |
| Õppeasutuse pidaja | Rapla VallavalitsusTallinna mnt 14, Rapla linn 79511, Rapla vald |
| Sisehindamise periood | 2022/2023 õppeaasta |
| Eelmise sisehindamise aruande esitamise aeg | Veebruar 2024 |

**II OSA**

**ÕPPEASUTUSE LÜHIKIRJELDUS JA ERIPÄRA**

Kooliharidust on Alus antud alates 1868. aastast. Aastatel 1972-1982 oli Alus kool suletud. 1982. a avati taas Alu Algkool endises lasteaia hoones. 1984. aastal, seoses Alu Algkooli ja Rapla EPT Lastepäevakodu ühinemisega, nimetati kool ümber Alu Lasteaed-Algkooliks. 1992. a kasvas kool kuueklassiliseks. 2010. a muudeti taas nelja klassiliseks. 2012/2013. õppeaastast töötavad koolis väikeklassid. 2017. aastal nimetati Alu Lasteaed-Algkool ümber Alu Kooliks. Alates 2016/17. õppeaastast on koolis neli tavaklassi ja kolm väikeklassi. Lasteaed töötab Alus järjepidevalt 1970. aastast.

1. septembril 2017. a liideti Alu Kooliga Kodila lasteaiarühm. Lasteaias on kokku viis rühma, üks sõimerühm, üks liitrühm ja kolm aiarühma.

Kolmel viimasel õppeaastal on laste arv olnud stabiilne.

**Õppeaasta Arv**

Kooliõpilased:

2022/23 61

2023/24 56

Lasteaialaste arv:

2022/2023 101

2023/2024 104

**III OSA**

**KOOLI MISSIOON, VISIOON JA ARENGUKAVA EESMÄRGID**

**MISSIOON**

Laste ja õpilaste ealisi ja individuaalseid iseärasusi ning vajadusi arvestades loome tingimused tervikliku isiksuse ja õpihuvi kujunemiseks ning säilitamiseks, laste ja õpilaste arengu toetamiseks koostöös perega.

**VISIOON**

Oleme usaldusväärne, turvaline ja pidevalt arenev kool, kes pakub esteetiliselt kaunist, kaasaegset ning lapsesõbralikku õpi- ja kasvukeskkonda tagades sealjuures võimetekohased õppimis- ja arenguvõimalused igale lapsele.

**ARENGUKAVA EESMÄRGID**

**Eestvedamine ja juhtimine**

* Koolis väärtustatakse meeskonnatööd, toetatakse hoolivat ja lugupidavat suhtumist õpilastesse, kolleegidesse ja huvigruppidesse.
* Kooli tegevus on innovaatiline. Keskendutakse tulevikku suunatud pädevustele, milleks on infotehnoloogia ja digipädevused, projektõpe ja õuesõpe. Oleme avatud väljastpoolt tulevatele parimatele praktikatele.
* Kool toetab õppijate erisusi, arvestab õppurite akadeemiliste ja sotsiaalsete võimetega ning tagab vajalike tugiteenuste kättesaadavuse.

**Personali arendamine**

* Õpetajate professionaalse arengu toetamine, enesearengu ja koolitusvajaduse hindamine lähtudes kutsestandardist ja õpetajate vajadustest.
* Õpetajate koostöö edendamine, õppevahendite ja hea kogemuse jagamine, kolleegilt- kolleegile õppimine.
* Töötajate eneseanalüüsi oskuse edasiarendamine, objektiivse tagasiside andmine.

**Koostöö huvigruppidega**

* Huvigruppide kaasamine erinevatesse kooli ja lasteaia tegemistesse mitmekesiste ürituste kaudu.
* Koostöö tõhustamine hoolekoguga kooli arengu tagamiseks.

**Ressursside juhtimine**

* Kooli hoone ja vahendite korrashoiu tagamine.
* Kooli ruumides ja territooriumil ohutu ja turvalise keskkonna tagamine.
* Säästlikkuse ja kokkuhoiu propageerimine õpilastele ja kooli töötajatele.

**Õppe- ja kasvatusprotsess**

* Laste ja õpilaste igakülgse arengu toetamine, õppetöö kvaliteedi tagamine.
* Uue õpikäsituse edasi arendamine.
* Õpilaste juhendamine konkursside, olümpiaadide, ülevaatuste, võistluste jaoks.
* Väärtushinnangute kujundamine kõigi õppeainete ja tegevuste kaudu.
* Õppeainete lõimimise erinevate võimaluste leidmine ja kasutamine õppeprotsessis.
* Lasteaia rühmades tingimuste loomine valikute tegemiseks, otsustamiseks, vastutamiseks ja aktiivseks tegutsemiseks erinevates tegevuskeskustes.
* Lastes ja õpilastes liikumishuvi tõstmine, liikumistegevuste regulaarne läbiviimine, organiseeritud liikumistegevused õues.
* Õpetajate ja õpilaste digipädevuste arendamine, nutiseadmete kasutamine klassitunnis.
* Erivajadustega lastele ja õpilastele esmaste tugisüsteemide tagamine. Õpilastele täiendava toe ja eritoe võimaldamine.
* Laste ja õpilaste tervise tugevdamine õues liikumistegevust arendades (lasteaia liikumine, kehaline kasvatus, õuevahetund koolis), tervislike eluviiside propageerimine.
* Õpilaste ja koolipere tegutsemise toetamine infoühiskonnas.
* Suurema tähelepanu pööramine sotsiaalsete oskuste õpetamisele lasteaias.

**IV OSA**

**SISEHINDAMISSÜSTEEMI LÜHIKIRJELDUS**

Sisendamise aruanne on koostatud ühe õppeaasta analüüside põhjal ning lasteaia ja kooli arengurühmade analüüside põhjal, kasutades analüüsiks 4D-analüüsi meetodit. Aruande analüütilises osas on välja toodud lastevanematega läbiviidud rahuloluküsitluse kokkuvõtvaid tulemusi ning koolipidaja rahulolu küsitluse tulemusi.

Sisendamise aruandes on kirjeldatud kooli ja lasteaia erinevate valdkondade tugevused, analüüs ja kavandatavad parendustegevused.

**V OSA**

**SISEHINDAMISE ARUANDE ANALÜÜSIV OSA**

**1.kriteerium: EESTVEDAMINE JA JUHTIMINE**

***Eestvedamine***

**Eesmärk:**

* Tugigruppide moodustamine juhtimise toetamiseks ja jagatud vastutuse võtmiseks.
* Personal on motiveeritud, uuendustele ja meeskonnatööle avatud, on säilitanud kõrge õpihuvi.
* Koolis väärtustatakse kõigi töötajate heaolu ja tervist.

Tugevused:

* Moodustatud õpiabi ja õpihuvi rühmad, õpetavad vastava kvalifikatsiooniga õpetajad;
* Meeskond on õpihimuline, osaletakse õpiampsudes ja tasemekoolitustel;
* Kokku on lepitud korrapärased töökoosolekute ajad;
* Alu Kooli töötajad läbisid emotsionaalse enesetunde testi;
* Alu Kool pälvis vaimset tervist väärtustava organisatsiooni (PEAASI.ee) pronkstaseme;

Parendamist vajab:

* Info liikumine vajab parandamist;
* Lasteaia ja kooli personali sujuvam koostöö.

**Õppenõukogu**

Tugevused:

* Õppenõukogu määrusest ja pädevustest lähtuvalt on toimunud õppenõukogu töö.
* Õppenõukogudes on arutatud õppeaasta eesmärkidest lähtuvalt põhiprotsesse, tehtud ettepanekuid, millega juhtkond on arvestanud. Otsused on ellu viidud.

**Pedagoogiline nõukogu**

Tugevused:

* Pedagoogilistes nõukogudes vastuvõetud otsused on täidetud. Pedagoogilistes nõukogudes on arutatud õppeaasta eesmärkidest lähtuvalt põhiprotsesse, laste koolivalmidust, tehtud ettepanekuid, millega on juhtkond arvestanud.

Parendamist vajab:

* Kooli ja lasteaia koostöö.

**Hoolekogu**

Tugevused:

* Hoolekogu on:

\*osalenud dokumentide väljatöötamisel ja uuendamisel;

\*aidanud majandusprobleemide lahendamisel;

\*heaks kiitnud õppekava muudatusettepanekud;

\*teinud ettepanekuid lasteaia kohtade suurendamise võimaluste osas, näiteks raamatukogu ümberehitus.

Lastevanemate esindajatega viidi läbi, 4 D mudeli põhjal septembris 2023, koostööpäev.

Parendamist vajab:

* Hoolekogu liikmete aktiivsuse suurendamine, kooliellu panustamine. Kooli meeskond soovib suurendada hoolekoguga koostööd erinevate sündmuste organiseerimisel ja kaasata neid rohkem arenguprotsessi.
* Hoolekogu töö nähtavaks tegemine. Hoolekogu laialdasem tegevus kaasamaks ja teavitamaks kogukonna liikmeid.

**Töötajate tunnustamise kord**

Tugevused:

* Töötajate tunnustamine tähtpäevadel;
* Positiivne tagasiside õnnestumise korral;
* Lisaülesannete eest makstakse lisatasu;
* Iga õpetaja on märgatud.

Parendamist vajab:

* Õpetajate/personali märkamine ja tunnustamine suurelt (vabariiklikult ja vallas) on olemas, puudust tuntakse pisitunnustamisest/märkamisest.

**Mikrokliima**

Tugevused:

* 4D-analüüsidest selgus, et hinnatakse traditsioone, uued töötajad on hästi vastu võetud ja toetatud;
* mikrokliima on hea. Koolis on meeldiv ja sõbralik töö- ja õpikeskkond;
* koostöö kogu personali vahel toimib igapäevaselt ja toimub ühiseid tegevusi ka väljaspool kooli/lasteaeda;
* õpilasesindus on kooli mikrokliimaga rahul.

Parendamist vajab:

* uute õppemeetodite kasutusele võtmine, mis tagab õpilastele lihtsama ülemineku järgmistesse kooliastmetesse;
* koostöö Kodila rühmaga;
* õpilaste sotsiaalsete oskuste arendamine.

**Lastevanemate koosolekud**

Tugevused:

* lastevanemate koosolekud toimuvad regulaarselt, vähemalt kaks korda aastas. Klassikoosolekutest on osavõtt hea. Lastevanemate osavõtu protsent 2022/2023  õppeaastel on olnud klassides keskmiselt 85%;
* õppeaastat ettevalmistav koosolek toimus augustis;
* lasteaia lastevanemate koosolekutel arutatakse läbi õppeaasta eesmärgid, rühma tegevuskava, ühisüritused, mis toimuvad õppeaasta jooksul;
* koosolekud ja ühisüritused toimuvad toetavas ja koostöises meeleolus;
* eelkooli korraldamine koos lastevanemate koolitusega.

Parendamist vajab:

* Klassi- ja üldkoosolekute toimumise aegadest kinni pidamine õpetajate poolt.

**Kohalik omavalitsus**

Tugevused:

* kohalik omavalitsus toetab lasteaeda ja kooli. Kooli juhtkonnal ja õpetajatel on hea koostöö Rapla Vallavalitsusega (juhtkonna koosolekud, töörühmade koostöö, õpetajate üritused).

**Personali juhtimise töö**

Tugevused:

* töökorralduse muutmine Kodila Metsapõnni rühmas, üleminek 2+1 õpetaja süsteemilt 1+2 süsteemile, ühtlustades kogu Alu Kooli lasteaia osa töökorralduse;
* õpetajate 4D- mudeli analüüsidest ja arenguvestlustest selgus, et personal saab murede korral vajadusel abi ja toetust juhtkonnalt;
* toimivad meediakajastused erinevates väljaannetes. Meie tegemisi on kajastatud Rapla valla lehes, Raplamaa Sõnumites ja mujal meedias (Andras veebilehel tunnustuse kirjeldus, Raplamaa.ee lehel, Rapla valla kodulehel).

Parendamist vajab:

* õppekava muutmise algatamine;
* 4. klassidega Rapla koolidega tutvumine (Kesklinna Kool, Vesiroosi Kool). Lastevanemate üldkoosolekul, Alu Kooli visioonipäeva tulemustest ja Rapla koolidest saadud õpetajate tagasisidele tuginedes on vajadus muuta koostöö tõhusamaks 4. klassi õpilaste, Rapla kooli õpetajate vahel, et toimuks sujuvam üleminek Rapla koolidesse.

**Info liikumine**

Tugevused:

* üldine info liigub majas hästi läbi Stuudiumi ja Eliisi;
* infokoosolekutest saadetud kokkuvõte on positiivne ja põhjalik.
* Kodila rühm Metsapõnni osaleb infokoosolekutel TEAMS vahendusel ja info kättesaadavus hea;
* regulaarsed kajastused erinevates meediakanalites – sotsiaalmeedias, kodulehel, valla ajalehes.

Parendamist vajab:

* Kodila rühma lastevanematele info edastamine.

***Strateegiline juhtimine***

* **Eesmärk:** väärtuspõhise meeskonnatöö arendamine.

**Arengukava**

Tugevused:

* üldtööplaanid on põhjalikud, hästi koostatud, uuendatud ja vajaduspõhiselt täiendatud;
* arenguvestlused läbi viidud ja annavad tagasisidet, mida kasutatakse töökorralduse parendamiseks;
* arengukava eesmärgid, prioriteedid, põhimõtted ja planeeritud tegevused toetavad visiooni elluviimist. Arengukavasse planeeritud arendustegevused on täidetud.

Parendamist vajab:

* arengukava sisendi saamiseks tihedama koostöö tegemine kõikide osapooltega.

**Üldtööplaan**

Tugevused:

* üldtööplaan on ühiselt ja põhjalikult koostatud;
* õppeaasta analüüsid on seotud arengukavaga ja sisehindamise tulemustega, mis on olnud tegevustena kajastatud üldtööplaanides.

Parendamist vajab:

* Üldtööplaani täiendamine vastavalt vajadustele.

**Sisehindamine**

Tugevused:

* sisehindamise läbiviimine meeskonnatööna ja uue arengukava koostamine;
* kooli ja lasteaia dokumentatsiooni uuendamine/kaasajastamine;
* vestlused kollektiiviga, 4 D mudeli tutvustamine ja kasutamine;
* õpetajate küsitluste põhjal koostati kooli profiil, mille tulemused olid üle Eesti keskmise võrreldes teiste koolidega;
* riskianalüüsid on läbi viidud ja läbi arutatud õppenõukogu, pedagoogilise nõukogu ja hoolekogu poolt.

Parendamist vajab:

* palgajuhendi muutmine ja kodulehel kuvamine;
* kooli põhimääruse uuendamine.

**Pedagoogide enesehindamine**

Tugevused:

* arenguvestluste läbiviimine kõikide pedagoogidega. Koostöö- ja arenguvestlustest ning tööaruannetest selgub, et õpetajad oskavad näha oma töö tulemusi ja tegevuste mõjusust. Õpetajad oskavad planeerida isiklikku arengut ja oma tööd. Pedagoogid on teinud töö paremaks korraldamiseks ettepanekuid juhtkonnale nii arenguvestlustel, 4D mudeli kaudu kui ka infokoosolekutel.
* Lasteaiaõpetajate pidev eneseanalüüsi täitmine annab asutuse juhtkonnale tagasisidet õpetajate tugevustest, võimalikest puudustest ja arenguvajadustest.

Parendamist vajab:

* kooliõpetajate arenguvestlustest ja õppeaasta aruandest tuli välja, et kohandada on vaja kooliõpetajate enesehindamise süsteemi;
* õpetajate eneseanalüüsi esitamise nõuetest ja tähtaegadest kinnipidamine.

**2. kriteerium PERSONALIJUHTIMINE**

**Eesmärk:**

* Õpetajate professionaalse arengu toetamine, enesearengu ja koolitusvajaduse hindamine lähtudes kutsestandardist ja õpetajate vajadustest.
* Töötajate eneseanalüüsi oskuse edasiarendamine, objektiivse tagasiside andmine.

**Personalivajaduse hindamine**

Tugevused:

* Lasteaiaõpetajatel ja assistentidel on paindlik täiskoormusega graafik ja kõik ametikohad on täidetud.
* Rühmades käib töö eesmärgiga toetada laste arengut ning tehakse seda asutuse visioonile ja missioonile tuginedes.
* Koolis õpiabi ja õpiedu tundide juurutamine. Õpiabi õpetajad on saanud erialase väljaõppe, et parimal moel laste õpioskust toetada. Õpiedu tunnis osalevad õpilased vastavalt vajadusele, toetuseks andekamatele õpilastele või sotsiaalsete oskuste õppele suunatud;
* Korrapäraselt viiakse läbi kogu personaliga arenguvestlusi.

Parendamist vajab:

* Eneseanalüüsi oskuse ja eneseanalüüsi vajaduse mõistmine.
* Koolipersonali kvalifikatsioonide analüüs. Õpetajate kvalifikatsiooni nõuetele vastavate õpingute soodustamine, õpiampsude laialdasem propageerimine.

**Personali värbamine**

Tugevused:

* Õnnestunud konkursid erinevatele ametikohtadele.
* Kõik õpetajate ametikohad on täidetud.

Koosseisud 1.09.2023.a

Direktor                                   1

Majandusjuhataja                    1

Õppejuht                           1

Muusikaõpetaja lasteaias 0,5

Assistent                         11

Lasteaiaõpetaja                5

Logopeed                         0,25

Eripedagoog + HEVKO         1,25

Abiõpetaja                         0,4

Klassiõpetaja                    7

Kehalise kasvatuse õpetaja 1

Muusikaõpetaja koolis    0,5

Informaatikaõpetaja        0,4

Huviringide juhendajad  0,8

Kokk                                       1

Saalitöötaja                             1

Kokaabi                                   1

Majahoidja                              0.75

Puhastusteenindaja                  1

* Kõikidel klassiõpetajatel sõltumata kontakttundide arvust täisametikoht.

**Personali kaasamine, toetamine, arendamine**

Tugevused:

* Uute kolleegide tööle tulemine ja kollektiivi sulandumine, Metsapõnni meeskonna muudatus ja üleminek ühe õpetaja ja kahe assistendi süsteemile.
* Täiendkoolitustel osalemine.
* Praktikantide juhendamine. Tartu Ülikooliga on meil sõlmitud praktikaleping. Igal õppeaastal on majas erinevate valdkondade praktikante. Viimase kolme aasta jooksul on olnud praktikante nii koolis kui ka lasteaias – lasteaiaõpetaja, lapsehoidja, eripedagoogi ja klassiõpetaja eriala praktikante.
* Hädaolukorras tegutsemise plaani  muudatus (pommiähvardused, füüsiline rünnak ja oht õpilastele ja personalile jne).
* Haridustehnoloogi ja IT spetsialisti tugi kooli meeskonnale.
* Uute tahvelarvutite kasutamise võimalus
* Õpetajad on läbinud robootika koolituse

Parendamist vajab:

* Lasteaias on vajalik kasutusele võtta robootikavõimalused õppeprotsessi kaasaegsemaks muutmiseks. Projektorite kasutamise võimaluse loomine, digiekraani kasutamise võimaldamine saalis.
* Märgata rohkem õpetajaid, et nad ei põleks läbi ja leida kiireid lahendusi.
* Õpetajate palgad on tõusnud, kuid ülejäänud personali palgad on väikese tõusuga ja suurenenud on palgavahe ja sellega seonduv ebavõrdsus erinevatel ametikohtadel.
* Ametijuhendid ja palgajuhend üle vaadata ja viia sisse parandused.
* Alu Kooli Põhimäärus täiendada.
* Õpetajate digipädevused vajavad parendamist.

**Personali hindamine ja motiveerimine**

Tugevused:

* Töötajate jõuluüritustel, ühistel väljasõitudel ja matkadel osalemine on hea.
* Toimuvad meeskonnakoolitused erinevatel teemadel.
* Igal õppeaastal personali esitamine “Eestimaa õpib ja tänab” tunnustusele ja KOV aasta õpetaja tunnustusele.
* Organisatsioonis on väärtustele põhinev töökultuur ja tõrgeteta töökorraldus. Ei ole olnud karistusi, hoiatusi, töökorralduse reeglite rikkumisi. Töötajad täidavad ametijuhendit.

Parendamist vajab:

* Võimaluste leidmine tugisüsteemide arendamiseks vastavalt vajadusele. Koostöö  tegemine erispetsialistidega (Rajaleidja, psühholoog, eripedagoog). Leida parimaid lahendusi lasteaia erivajadustega laste toetamiseks. Kaardistada lasteaiaõpetajatega ja eripedagoogiga koostöös varakult lapsed, kes vajavad Rajaleidjasse pöördumist, spetsialistide abi. Eripedagoogil on suur töömaht eriklasside ja HEV õpilastega, mistõttu ei jää piisavalt ajalist ressurssi lasteaia eripedagoogilisteks tegevusteks.
* Toetada õpetaja professionaalse arengu tõusu ja lapsest lähtuvate õpetamismeetodite mitmekesistamist.
* Õpetajate oskus ja tahe abistada ning toetada lapsevanemaid õppe- ja kasvatusküsimuste lahendamisel ning abivajaja lapse ümber tugivõrgustiku loomisel, lapse/pere/lapsevanema igakülgsel abistamisel ja nõustamisel.

**3. kriteerium KOOSTÖÖ HUVIGRUPPIDEGA**

**Eesmärk:**

* Huvigruppide kaasamine erinevatesse kooli ja lasteaia tegemistesse mitmekesiste ürituste kaudu.
* Koostöö tõhustamine hoolekoguga kooli arengu tagamiseks.

**Huvigruppide kaasamine ja koostöö hindamine**

Tugevused:

* Kogukonnale avatult toimus kooli 155. sünnipäeva nädal Rapla Muusikakooli ja meie kooli õpilaste esinejatega.
* Vanemad on abistanud õpilasi transportimisel ja osalenud saatjatena väljasõitudel.
* Õpilasmaleva suur abi suviti mänguväljaku ning ruumide korrastamisel.
* Korraldatud on pereüritusi nagu jõulukohvik-laat, Kadrilaat, lasteaias rühmade sündmused peredega
* Koolivaheaja õpihuvilaager PERNOVA loodusmajas
* Toimunud on iga-aastased arenguvestlused vanematega, kaardistades ja tagasisidestades laste arengut.
* Koolieelikute lapsevanemad ja 4. klassi lõpetajad kinkisid lasteaiale ja koolile gloobused.
* Koostöö parendamine lasteaedadega RAJU tegevustes osalemine– õppejuht ja direktor kohtuvad regulaarselt teiste maakonna lasteaedade juhtidega, lisaks oleme kaasatud Tervist Edendavate Lasteaedade/Koolide võrgustiku tegevusse.
* Vilistlastega koostöö – esinemised ja külaskäigud iga-aastaselt õpetajate päeval. Vilistlaste ja õpetajate tagasiside toel on võimalus end võrrelda teiste koolidega ning teiste koolide iga-aastane tagasiside koostöö osas on olnud positiivne.
* Tihe koostöö raamatukoguga – toimuvad ettelugemistunnid, raamatute laenutamise õppimine, temaatilise kirjanduse laenutamine, näitused.
* Praktikabaasiks olemine: Tartu Ülikool, Valga Kutsehariduskeskus, tugiisiku kaasamine Tallinna Ülikooli kaasabiga.
* Koostöö Kaitseliidu, noorsoo- ja liikluspolitseiga – ühendused on kaasatud lasteaia- ja kooli üritustel ning tähtpäevadel.
* Hea koostöö noortetoaga – ülevaade Alu Kooli õpilastest ja nende toetamisest koolivälisel ajal.
* Koostöö Liikuma Kutsuva Kooli võrgustikuga, osalemine õuesõppenädalatel jms tegevustel.
* Eelkooliealiste laste vanematele toimuvad koolitused märtsis, samal ajal toimub eelkool kooli tulevatele lastele.
* Erinevate ühenduste kaasamise abil on toimunud loengud, õppepäevad, filmide vaatamised, selgitus- ja ennetustöö, laagrid ja projektid (KIK, Näpud mulda jt.), mille tulemusel on õpilaste teadmiste hulk kasvanud.
* Lastevanemate eestvedamisel ja läbi viimisel toimub tüdrukute teadusring Unicorn Squad

Parendamist vajab:

* Aktiivsem kooli- ja lasteaiaelu kajastamine valla lehes. Õppeaasta alguses leppida kokku, kes, millest ja millal kirjutab.
* Üldkoosolekute päeval koostöö õpetajatega - klasside/rühmade koosolekute korraldamine,
* Iga-aastane eesmärk on tagada kooli vähemalt 55 õpilast

**4. kriteerium RESSURSSIDE JUHTIMINE**

**Eesmärk:**

* Kooli hoone ja vahendite korrashoiu tagamine.
* Kooli ruumides ja territooriumil ohutu ja turvalise keskkonna tagamine.
* Säästlikkuse ja kokkuhoiu propageerimine õpilastele ja koolitöötajatele.

**Eelarveliste ressursside juhtimine**

Tugevused:

* Rahalisi ressursse on hangitud projektide kaudu: „Teater maale“, KIK. Kultuuriministeerium toetas lapsi teatrikülastusega Kultuuriranits.
* Eelarve on koostatud arengukava tegevuskava silmas pidades.
* Kinnitatud eelarve järgi majandamine, korrektne ressursside juhtimine.
* Olemas esmavajalik tehniline inventar – tahvelarvutid, printerid.
* Digiklaveri ostmine koostöös vanematega

Parendamist vajab:

* Leida võimalus hankida projektorid, mida saab paigaldada lae alla. Õpetajate tagasisidele tuginedes ja asutuse vajadusi kaardistades selgus, et töö paremaks korraldamiseks ja erinevate sündmuste ja tundide läbiviimiseks, on tekkinud vajadus saali panna statsionaarne projektor.
* Kooli ruumid on õpilastele väikesed, klassid liiga väikesed ja me ei saa vastu võtta kõiki õpilasi.

**Materiaal-tehnilise baasi arendamine**

Tugevused:

* Liikumistegevuste vahendite hankimine jõululoteriis ja jõulukohvikus kogunenud raha eest.
* Puhas ja korras kooli- ja lasteaiahoov. Alu Koolile puuduvad ettekirjutused, ruumid on remonditud, puhtad ja maitsekalt sisustatud.
* IT ja robootika vahendid on uuendatud.
* Piisavad vahendid nii lasteaia rühmades kui ka söögisaalis (püütakse tulla vastu personali soovidele vajalike õppe- ja muude vahendite hankimisel).
* Õueala hooldus ja remonttööd – pidevalt tegevuskeskuste turvalisuse tagamine. Kodila rühma ronila remonditööde teostamine lapsevanema kaasabil.

Parendamist vajab:

* Arvutite pargi uuendamine ja Wifi- võrgu laiendamine kõikidesse klassiruumidesse.
* Soetada juurde liikumisvahendeid kooli.
* Kodila rühma õuealal asuva tee uuendamine;
* Lasteaiarühmade magamistubade eraldamine lükandustega.

**Toitlustamine**

Tugevused:

* Väga hea ja läbimõeldud menüü ja hea toit. Toit on hea, kalorsus ja kogused vastavad normidele. Söökla ruumid on esteetiliselt sisustatud, puhtad.
* Menüü muutmine – tervislikum menüü, magustoidud asendatud smuutidega, üks lihavaba päev nädalas.
* Meeldiv köögipersonal.
* Õpilased on rahul koolitoiduga (HARNO rahulolu küsitlus 2023 kevadel 4.klasside õpilastele.)

Parendamist vajab:

* Erineva toiduvaliku pakkumine
* Menüü korrektne ja õigeaegne edastamine lastevanematele

**Töökaitse**

Tugevused:

* Töökeskkond on turvaline, korrektne, nõuetekohane ja kontrollitud.
* Riskianalüüsi tehakse igal aastal, vajadusel täiendatakse. Järgime Töötervishoiu ja tööohutuse seadust ja Töökohale esitatavad töötervishoiu ja tööohutuse nõudeid. Kontrollime visuaalselt iga nädal jooksvalt kogu territooriumi.

Parendamist vajab:

* Keskkonnahoidliku tegevuse arendamine. Kaasaegsete sorteerimist võimaldavate prügikastide lisamine, uue jäätmekäitluse nõuete tutvustamine personalile, õpilastele ja lastele.

**5. kriteerium ÕPPE- JA KASVATUSPROTSESS**

**Eesmärk:**

* Laste ja õpilaste igakülgse arengu toetamine, õppetöö kvaliteedi tagamine.
* Uue õpikäsituse juurutamine.
* Õppeainete lõimimise erinevate võimaluste leidmine ja õppeprotsessis kasutamine.
* Lasteaia rühmades tingimuste loomine valikute tegemiseks, otsustamiseks, vastutamiseks ja aktiivseks tegutsemiseks erinevates tegevuskeskustes.
* Lastes ja õpilastes liikumishuvi tõstmine, liikumistegevuste regulaarne läbiviimine, organiseeritud liikumistegevused õues.
* Õpetajate ja õpilaste digipädevuste arendamine, nutiseadmete kasutamine klassitunnis.
* Erivajadustega lastele ja õpilastele esmaste tugisüsteemide tagamine. Õpilastele täiendava toe ja eritoe võimaldamine.
* Laste ja õpilaste tervise tugevdamine õues liikumistegevust arendades (lasteaia liikumine, kehaline kasvatus, õuevahetund koolis), tervislike eluviiside propageerimine tervisemeeskonnas, planeeritud ja regulaarsetel tervist edendavatel sündmustel.
* Õpilaste ja koolipere tegutsemise toetamine infoühiskonnas.
* Suurema tähelepanu pööramine sotsiaalsete oskuste õpetamisele lasteaias ja koolis.

**Õpilase, lapse areng**

Tugevused:

* Iga-aastaselt on toimunud erinevad väljasõidud õppe-eesmärkidel, teatrite ühiskülastused, õppekäigud.
* Aktiivne osavõtt maakondlikest spordivõistlustest ning väga head tulemused muusikas ja kunstis, mis kajastuvad Alu Kooli õppeaasta aruannetes.
* Ettevalmistus Raplamaa laulu- ja tantsupeol osalemiseks mudilaskoori ja 2.-3. klassi rahvatantsurühmaga.
* Toimunud on koostöövestlused vanematega, peredega, abistanud on eripedagoog, mis on tõhustanud vanemate ja meeskonna vahelist koostööd.
* Õppeprotsessis jälgitakse õpilaste vajadusi ja võimet ning kohandatakse õppe- ja kasvatustöö vastavalt õpilase vajadustele ning tasemele.
* Koolis on õpilase arengut toetav sõnaline hindamissüsteem.
* Kõikides klassides digipäevad nädalas, kus õpilased said kasutada tahvelarvuteid, sülearvuteid.
* Õpilased on osa võtnud mälumängudest, olümpiaadidest, kunstikonkurssidest, spordivõistlustest.  PADLETi kasutamine õppekeskkonnana.
* Heatasemelised kontserdid ja teatrietendused väljastpoolt – positiivne tagasiside külastajatelt.
* Osalemine salati, smuuti ja leivapäeva uurimistöös.
* Kasutusel Hea Alguse metoodika, Kiusamisest Vabaks väärtuskasvatus.
* Toimivad ümarlauad, õpiabi, eripedagoogi abi, individuaalsusega arvestamine.

Parendamist vajab:

* Iga õpilase individuaalne toetamine nii lasteaias kui koolis.
* Koolieelikute rühma õpetajate ja IV klassi õpetaja tihe koostöö (sügisene koosolek, näidistund vanematele, infokoosolekud, lahtised tunnid).
* Hakata kasutama uurimus- ja projektõppe metoodikat nii lasteaias kui koolis.
* Viia läbi laste ja õpilaste uurimistööde päevad.
* Tagada õuealal laste ja õpilaste turvalisus, koostöö õpetajate vahel, hajutatult liikumine ning riskikohtades (atraktsioonid) tagada alati ühe õpetaja juuresolek.
* Jagada andekatele lastele rohkem tähelepanu.
* Õpilaste arvamuse kohaselt on vaja rohkem tähelepanu pöörata õppetöö mõtestatusele  (HARNO rahulolu küsitlus 2023 kevadel 4. Klasside õpilastele.)



**Õppekava**

Tugevused:

* Kooli ja lasteaia dokumentide uuendamine - koos arengurühma, hoolekogu ja õppenõukoguga arutati läbi. Õppekavades on kajastatud lasteaia ja kooli eripära, ainekavade ja töökavade omavaheline seos. Lasteaia kuuplaanid lähtuvad õppekavast. Lasteaia õppekava tegevusvaldkonnad on omavahel integreeritud. Õppekavast lähtuvate tegevuste tagasiside annavad õppeaasta analüüsid, aruanded, õpetajate eneseanalüüsid, rühmapäevik, õpetajate töökavad, IÕK-d. Õppekavasse on tehtud täiendusi parendusettepanekute alusel.
* Lasteaias on olulisel kohal õuesõpe, loov- ja avastuslike mängude kasutamine õppeprotsessis.
* Rühmades on seatud sisse tegevuskeskused, lastel on valikuvõimalus.
* Lasteaias on sihipäraselt tegeldud tervisenõukogu eestvedamisel terviseedendusega.

Parendamist vajab:

* Tutvustada lastele erinevaid mänge ja õpetada lapsi mängima ning tegevusi vabamängu ajal ise juhtima.
* Õuesõppe mahu suurendamine.
* Lõimingu kasutamine igapäevase õppetöö korraldamisel
* Laste liikumisharrastuste propageerimine
* Õppe- ja ainekavade kaasajastamine.

**Õppekorraldus ja meetodid**

Tugevused:

* Eelkooli ja lastevanemate koolituste läbiviimine igal õppeaastal.
* Õppeprotsessis jälgitakse õpilaste vajadusi ja võimet.
* Koolis on õpilase arengut toetav sõnaline hindamissüsteem ja õpilastele pannakse poolaasta hinnanguid.
* Lasteaia päevakava iga-aastane kohandamine lähtudes laste õppe- ja kasvatustegevustest, söögiaegadest, puhkeajast vastavalt laste vanusele.

Parendamist vajab:

* Jagada rohkem materjale, mis on saadud erinevatelt koolitustelt, teiste õpetajatega ja meeskonnaga. Jätkata kolleegilt-kolleegile jagamist ja juhendamist.
* Uue õpikäsituse edasiarendamine ja õppekavade muutmine.
* Lasteaiarühmade dokumentatsioon – järjepidevus arenguhindamisel, vaatluslehtede ja situatsioonikirjelduste täitmine eri tähelepanu vajavate lastega, et tagada efektiivne sekkumine ja toetamine tugimeeskonna poolt.
* Leida rohkem võimalusi aktiivseteks tegevusteks vahetundides ja õppetundides. Koolipere liikumisaktiivsus on suurenenud. Oluline on osaleda edaspidistes Liikuma Kutsuva Kooli koolituspäevadel, et programmist lähtuvalt muuta aine- ja vahetunnid rohkem liikuvamaks.
* Õppekava uuendamine- PÕKiga kooskõlla viimine.

**Huvitöö**

Tugevused:

* Puutööringi populaarsus on õpilaste seas väga suur. Alu Kooli kunstiringis, muusikaringis, puutööringis ja spordiringis on osalemas 20-40 õpilast. Huviringid toimuvad kahes vahetuses ning kõik lapsed on leidnud endale meelepärase ringi.
* Lasteaialaste osalemine huviringides: inglise keel, tantsuring, SEPPS spordiring, keraamikaring, lastejooga, jalgpall, puutöö
* Laste huviringides osalemine on aktiivne. Ainult kuus õpilast ei osale üheski huviringis.

Parendamist vajab:

* Koostöö huviringide pakkujatega.

**HEV õpilaste ja lastega arvestamine**

Tugevused:

* Eripedagoogiline töö ja õpilaste individuaalsusega arvestamine
* HEV õpilastele paindlik õppeprotsess.
* Eritoe ja tõhustatud toe osutamine õpilastele, individuaalsete õppekavade koostamine.
* Eripedagoogi töö laste ja õpilaste arengu hindamisel.
* Töökavad ja rühmapäevikud on koostatud arvestades hariduslike erivajadustega laste ja õpilastega, pakkudes diferentseeritud õppeülesanded tundides ja kohandades õppe- ja kasvatustegevusi lasteaias vastavalt lapse arengule.
* Regulaarselt toimuvad õpilaste konsultatsioonid, järeleaitamine, pikapäevarühm, õpiedu tund. Õpilased ja lapsed on saanud õigeaegselt abi lähtuvalt klassiõpetajate ja tugivõrgustiku koostööst ja tagasisidest.
* Eripedagoogilise ja logopeedilise toe võimalus on olemas nii lasteaiale kui koolile.

Parendamist vajab:

* Lasteaias erivajaduste märkamine ja dokumenteerimine, ümarlaudade korraldamine ja eripedagoogi abi kasutamine. Eripedagoogiliste- ja arenguvestluste käigus on selgunud, et lasteaial peaks olema süsteemselt ja järjepidevalt dokumenteeritud erivajadustega laste situatsioonid, sotsiaalsed suhted teiste lastega, et osata lapsevanemale paremini põhjendada lapse vajadust lisatoe jaoks.

**Väärtused ja eetika**

Tugevused:

* Koolis on toimiv meeskonnatöö.
* Tervisemeeskonnaga koostöös liitus Alu Kool Liikuma Kutsuva Kooli programmiga.
* HEVKO teeb suurepärast tööd, saanud Raplamaa parima tugispetsialisti tiitli
* Õppekavade ja kodukorra koostamisel on arvestatud asutuse põhiväärtustega.
* Vaimse tervisetoetamises on Alu Kool saanud pronkstaseme tunnustuse
* TEK Raplamaa konverentsil esinemine ja oma kogemuse tutvustamine

Parendamist vajab:

* “Kiusamisest Vaba” lasteaia ja kooli projekti aktiivsem elluviimine.
* Hoida lastes ja töötajates jätkuvalt kooli- ja töörõõmu.
* Töötajate seas läbi viia seoses väärtuste ja mikrokliimaga rahuloluküsitlused.(HARNO).
* Jõuda koolis ja lasteaias nii kaugele, et kõik ettetulevad probleemid ja erimeelsused lahendatakse juba eos suhtluses õpetaja-lapsevanem, vajadusel teavitatakse juhtkonda.

**Õpijõudlus**

Tugevused:

* Klassi kordama jäetakse ainult erandjuhtudel. Üldjuhul lõpetavad õpilased klassi.
* Õpetajad panustavad õpijõudlusse eesmärgiga, et uues koolis oleks õpilasel edasijõudmine lihtsam.
* Märgatakse kõikide õpilaste oskusi ja häid omadusi. Igal aastal (direktori vastuvõtul) tunnustatakse edukaid tegemisi tänukirja ja väikese meenega.

Aruande valamisele aitasid kaasa hoolekogu, õpilasesindus, Alu Kooli kollektiiv.

Aruande koostas: Kristiine Vahtramäe